b'\n_START_ARTICLE_\nKalij\n_START_SECTION_\nDrugi podatki\n_START_PARAGRAPH_\nKalij so odkrili leta 1807. Na\xc5\xa1el ga je Humphry Davy, pri elektrolizi taline kalijevega hidroksida. Kalij je prvi element v zgodovini, ki je bil pridobljen z elektrolizo. _NEWLINE_Element je dobil ime po al kalja \xe2\x80\x93 kar v arab\xc5\xa1\xc4\x8dini pomeni rastlinski pepel. Rastlinski pepel vsebuje kalijev karbonat.\n_START_SECTION_\nBiolo\xc5\xa1ka aktivnost\n_START_PARAGRAPH_\nKalij je pomemben ter visoko zastopan element v \xc5\xbeivih organizmih. Je najpomembnej\xc5\xa1i medceli\xc4\x8dni element v vseh vrstah celic, saj je klju\xc4\x8dnega pomena za njihovo normalno delovanje. \xc5\xbdivalske celice z vzdr\xc5\xbeevanjem razlike v koncentracijah natrijevih ter kalijevih ionov med notranjo in zunanjo stranjo celi\xc4\x8dne membrane ustvarijo elektri\xc4\x8dni potencial, kateri zagotavlja normalno delovanje \xc5\xbeiv\xc4\x8dnega ter mi\xc5\xa1i\xc4\x8dnega sistema v \xc5\xbeivalih. Elektri\xc4\x8dni potencial celi\xc4\x8dne membrane v spro\xc5\xa1\xc4\x8denem stanju obi\xc4\x8dajno meri od -40 do -80 mV.  _NEWLINE_Kalijevi ioni so vodilni kationi v notranjosti celic med tem ko so natrijevi ioni prisotni predvsem v medceli\xc4\x8dnem prostoru. To ravnovesje vzdr\xc5\xbeujejo ionske \xc4\x8drpalke, ki so prisotne v celi\xc4\x8dni membrani. _NEWLINE_Zaradi te vloge lahko nenormalne koncentracije kalija hitro povzro\xc4\x8dijo motnje v delovanju \xc5\xbeiv\xc4\x8dnega ter mi\xc5\xa1i\xc4\x8dnega sistema.\n_START_SECTION_\nSpojine\n_START_PARAGRAPH_\nKalijev hidroksid (KOH) je zelo podoben natrijevemu hidroksidu, kateri z vodo tvori lug. Uporabljaja se kot razku\xc5\xbeilo v kirurgiji in za pridobivanje mehkih kalijevih mil in barvil. _NEWLINE_Kalijev sulfat (K\xe2\x82\x82SO\xe2\x82\x84) je kemijska spojina, ki se pridobiva z raztapljanjem kalija v \xc5\xbeveplovi kislini. V medicini, to\xc4\x8dneje v stomatolo\xc5\xa1kih ordinacijah, se uporablja za zalivke. Kalijev sulfat se koristi za proizvodnjo aluminija, ima specifi\xc4\x8den vonj in je svetle barve._NEWLINE_Kalijev permanganat (KMnO\xe2\x82\x84) je zelo oksidacijsko sredstvo. Uporablja se za razku\xc5\xbeevanje pri sanaciji ko\xc5\xbenih bolezni, v pirotehniki itd. Je v obliki temnovijoli\xc4\x8dnih kristalov._NEWLINE_Kalijev klorid (KCI)se pogosto uporablja za umerjanje naprave za merjenje prevodnosti teko\xc4\x8din. V medicini se uporablja kot nadomestek izgube kalija, v obliki tablet ali pra\xc5\xa1ka, v nujnih primerih pa v obliki raztopine po infuziji.'